**УГОВОР**

**1.** **ОШ „Рада Миљковић“ Јагодина, Кнеза Лазара бб, 35000 Јагодина, МБ: 0725313, ПИБ.102118762, кога заступа директор Сања Прибаковић, (у даљем тексту Купац) и**

**2. Предузеће \_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_ отворен код пословне банке \_\_\_\_\_\_\_\_\_\_\_\_\_\_\_, које заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Продавац.**

**Предмет уговора**

**Члан 1.**

**Предмет овог уговора је купопродаја електричне енергије (у даљем тексту: добро), по спроведеном отвореном поступку бр. JНД-1/20, на основу позива за подношење понуда објављеном на Порталу јавних набавки, а у свему према понуди Продавца број: \_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_ године, која се налази се у прилогу овог уговора и чини његов саставни део.**

**Место примопредаје електричне енергије**

**Члан 2.**

**Уговорне стране су сагласне да се продаја и преузимање и плаћање електричне енергије, која је предмет овог уговора, изврши на следећи начин:**

**• продаја и преузимање је гарантована и одређена на основу остварене потрошње Наручиоца за све електроенергетске објекте Наручиоца,**

**• оквиран капацитет испоруке је око 307.836 kWh, промењив дијаграм оптерећења, рок испоруке: до годину дана од дана закључења уговора о потпуном снабдевању од 00:00 h до 24:00 h**

**• количина енергије: оквирно око 307.836 kWh,**

**• место примопредаје: унутар електроенергетског система Републике Србије на електроенергетском објекту:**

|  |  |  |  |  |
| --- | --- | --- | --- | --- |
| **Р.бр** | **ЕД број** | **Шифра** | **ТС** | **Адреса мерног места** |
| **1.** | **0414831100** | **105 075** | **20-10/04 KV„Јагодина “ 55** | **Насеље Елмос- 35000Јагодина** |
| **2.** | **0414799520** | **105024** | **20-10/04 KV„Јагодина“ 55** | **Кнеза Лазара 124 – 35000 Јагодина** |
| **3.** | **0414799515** | **105024** | **20-10/04 KV„Јагодина“ 55** | **Кнеза Лазара 126 – 35000 Јагодина** |
| **4.** | **0414823314** | **105335** | **20-10/04 KV„Jaгодина“ 55** | **TS 1 Буковче** |
| **5.** | **0414950410** | **105352** | **20-10/04 KV„Јагодина“ 55** | **TS 2 Вољавче** |
| **6.** | **0414785177** | **105352** | **20-10/04 KV„Јагодина“ 55** | **TS 2 Вољавче** |

**Уговорена количина електричне енергије ће се испоручити у складу са утврђеним Правилима о раду преносног система (у даљем тексту: Правила ОПС), односно Правилима о раду дистрибутивног система (у даљем тексту: Правила ОДС) Републике Србије (у даљем тексту у множини: Правила Оператора система)**

**Наручилац задржава право да за место испоруке одреди и додатне локације, уколико у свом пословању стекне право да користи и додатне објекте.**

**УГОВОРЕНИ ИЗНОС И ЈЕДИНИЧНА ЦЕНА**

**Члан 3.**

**Укупна уговорена вредност за услуге из тачке 1. овог уговора износи 3.750.000,00 динара без пореза на додату вредност.**

**Јединствена цена за испоручену електричну енергију износи \_\_\_\_\_\_ динара без ПДВ**

**за један kWh.**

**Цена је фиксна и не може се мењати.**

**У цену из става 2. овог члана нису урачунати трошкови приступа и коришћења система електричне енергије, трошкови накнаде за подстицај повлашћених потрошача и ПДВ.**

**Трошкове из става 3. овог члана Купац се обавезује да исплати Продавцу у складу са чланом 4., 5. и 6. овог Уговора.**

**Продавац је дужан да пре испоруке закључи;**

**-Уговор о приступу систему са оператором система за конзумна подручја купца наведена у конкурсној документацији и**

**-Уговор којим преузима балансну одговороност за места примопредаје купца.**

**Реализација уговорене вредности ће се у 2022. години вршити до износа расположивих средстава у Финансијском плану прихода и примања и расхода и издатака ОШ „Рада Миљковић“, а у 2023. години у оквиру планираних и обезбеђених средстава за ове намене.**

**Начин обрачуна и фактурисање**

**Члан 4**.

**Као обрачунски период (период обрачуна) утврђује се временски период који почиње од 07:00 часова првог календарског дана у месецу и траје до 07:00 часова првог календарског дана у наредном месецу.**

**Обрачунске величине се утврђују на основу приспелих месечних извештаја о очитавању обрачунских мерних места добијених од стране Оператора система.**

**Обрачунске величине које се користе за фактурисање испоручене активне електричне енергије су:**

* **активна енергија у вишој дневној тарифи (kWh)**
* **активна енергија у нижој дневној тарифи (kWh)**

**Обрачунске величине које се користе за фактурисање трошкова приступа систему електричне енергије су:**

* **активна енергија у вишој дневној тарифи (kWh)**
* **активна енергија у нижој дневној тарифи (kWh)**
* **реактивна енергија (kvАr)**
* **прекомерна реактивна енергија (kvАr)**
* **одобрена снага (kW)**
* **прекомерна снага (kW)**

**Обрачунске величине које се користе за фактурисање Накнаде су:**

* **активна енергија у вишој дневној тарифи (kWh)**
* **активна енергија у нижој дневној тарифи (kWh)**

**Обавезни елементи рачуна, начин издавања и плаћања.**

**Члан 5.**

**Продавац издаје Купцу јединствен рачун са исказаном испорученом електричном енергијом, трошковима приступа систему електричне енергије, Накнадом и ПДВ-ом најкасније у року од 3 (три) дана по добијању месечног извештаја од оператора система о очитавању обрачунских мерних места.**

**Продавац рачун издаје у два примерка и доставља Купцу, путем поште, најкасније до 20. у текућем месецу за претходни месец.**

**Продавац ће у рачуну из става 1. овог члана посебно исказати: цену продате електричне енергије, трошкове приступа систему електричне енергије, Накнаду и обрачунати ПДВ.**

**Купац ће извршити плаћање по испостављеном рачуну Продавца у складу са његовим писаним инструкцијама назначеним у самом рачуну, а позивом на број рачуна који се плаћа.**

**Купац се обавезује да сноси све банкарске трошкове, своје и коресподентске банке, који су у вези са плаћањима по основима из овог Уговора**.

**Продавац ће сносити само банкарске трошкове своје банке.**

**Сматраће се да је Купац измирио обавезу када Продавцу уплати на рачун укупан износ задужења по издатом рачуну из става 1. овог члана**.

**Рок плаћања**

**Члан 6**.

**Купац се обавезује да плаћање по рачуну испостављеном у смислу члана 5. овог Уговора изврши у року од 45 дана (уколико је друга уговорна страна Јавно предузеће рок је 60 дана), од дана пријема рачуна.**

**У случају да Купац не плати рачун у уговореном року, Продавац ће Купцу обрачунати камату у складу са Законом о затезној камати и то од дана истека уговореног рока плаћања до датума измирења дуга.**

**Неизвршење уговорених обавеза**

**Члан 7.**

**Уговорне стране су сагласне да ће у случају настанка штете повредом одредби овог уговора, уговорна страна која је проузроковала штету, накнадити другој страни стварну штету, у складу са законом.**

**ОСЛОБАЂАЊЕ ОД ОДГОВОРНОСТИ (ВИША СИЛА И ДРУГИ СЛУЧАЈЕВИ)**

**Члан 8.**

**Продавац и Купац могу бити ослобођени од одговорности за накнаду штете у случају више силе.**

**Виша сила ослобађа Продавца обавезе да испоручи, а Купца да преузме количине електричне енергије, утврђене Уговором за време њеног трајања.**

**Као виша сила, за Уговорне стране, сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности који су настали после закључења овог уговора који онемогућавају извршење уговорних обавеза**, **а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора система донети у складу са правилима о раду система, а у циљу обезбеђивања сигурности електроенергетског система.**

**Уговорна страна која је погођена деловањем више силе обавезна је да обавести другу уговорну страну телеграмом, меилом или факсом о настанку, врсти и трајању више силе уколико се њено трајање може предвидети, као и да предузме потребне активности ради ублажавања последица више силе.**

**За време трајања више силе, права и обавезе Уговорних страна мирују и не примењују се санкције за неизвршење уговрних обавеза.**

**Уговорна страна погођена вишом силом обавезна је да докаже настанак више силе веродостојним документом издатим од стране надлежних органа, уколико то није ноторна чињеница.**

**У случају да догађај више силе ефективно спречавају Уговорне стране да извршавају своје обавезе, за период дужи од једног месеца, Уговорне стране ће споразумно одлучити о даљој примени овог Уговора. Уговорна страна код које није наступила виша сила има право на раскид овог Уговора без обраћања суду кад о томе писаним путем (препорученим писмом, телеграмом, меилом, факсом) обавести другу уговорну страну.**

**Раскид уговора**

**Члан 9.**

**Уговор се може раскинути споразумно и у случајевима предвиђеним Законом о облигационим односима Републике Србије.**

**Решавање спорова**

**Члан 10.**

**Уговорне стране су сагласне да ће сваки спор који настане у вези са овим уговором, настојати да реше мирним путем, у духу добре пословне сарадње.**

**У случају да се настали спор не може решити мирним путем, спорове из овог Уговора или поводом овог Уговора, решаваће надлежни суд у Крагујевцу.**

**Ступање уговора на снагу**

**Члан 11.**

**Овај уговор ступа на снагу даном потписивања од стране овлашћених лица уговорних страна.**

**Уговор се закључује за период до годину дана од дана закључивања овог уговора, односно до окончања новог поступка јавне набавке у зависности шта пре наступи.**

**Купац и продавац дужни су да након потписивања уговора именују лица која ће бити облашћена за размену информација и предузимања потребних активности за извршење овог уговора.**

**Измене и допуне уговора**

**Члан 12.**

**Измене и допуне овог уговора могу се вршити само писаним путем. Биће пуноважне и обавезиваће Продавца и Купца само оне измене и допуне које су сачинили споразумно у писаној форми.**

**Завршне одредбе**

**Члан 13.**

**Купац је сагласан да се достава рачуна, одговора на приговор Купца на рачун, упозорење или друго писмено Продавца, које се односи на овај уговорни однос сматра уредном, уколико је Продавац исте доставио на адресу наведену у овом Уговору.**

**Члан 14.**

**На сва питања која нису уређена овим Уговором примењиваће се одредбе Закона о облигационим односима Републике Србије, Закона о енергетици и других закона и подзаконских прописа којима се регулише рад енергетских субјеката, енергетске делатноси и функционисања тржишта електричне енергије у Републици Србији.**

**Члан 15.**

**Купац овим Уговором истовремено потврђује, под законском одговорношћу, да су сви подаци и копије докумената које је дао Продавцу за потребе закључења и праћења овог уговорног односа тачни и веродостојни оригиналној документацији.**

**Члан 16.**

**Купац је сагласан да је Продавац његов ексклузивни снабдевач, што значи да Купац нема право да закључи истоветни уговорни однос за исти уговорени период са другим продавцем, а у противном Купац је дужан да Продавцу надокнади сву насталу материјалну штету (стварна штета и изгубљена добит).**

**Члан 17.**

**Овај Уговор је сачињен у 6 (шест) истоветних примерака, по три примерка за сваку Уговорну страну.**

|  |  |  |
| --- | --- | --- |
| **Продавац** |  | **Купац** |
|  |  |  |